ai4bharat/Pralekha huggingface dataset:
கூட்டுறவு அமைச்சகம்
மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா, வரும் 14-ம் தேதி புதுதில்லியில் உழவர் உற்பத்தியாளர் நிறுவனங்கள் மூலம் தொடக்க வேளாண்மை கூட்டுறவு கடன் சங்கங்களை வலுப்படுத்துதல் குறித்த மாநாட்டைத் தொடங்கி வைக்கவுள்ளார்
2023 ஜூலை 14-ம் தேதி புதுதில்லியில் மத்திய உள்துறை மற்றும் கூட்டுறவு அமைச்சர் திரு.அமித் ஷா, உற்பத்தியாளர் நிறுவனங்கள் மூலம் தொடக்க வேளாண்மை கூட்டுறவு கடன் சங்கங்களை வலுப்படுத்துதல் என்ற ஒரு நாள் மாநாட்டைத் தொடங்கி வைக்கவுள்ளார். இந்த மாநாட்டில், உழவர் உற்பத்தியாளர் நிறுவனங்களின் மூலம் தொடக்க வேளாண்மைக் கடன் சங்கங்களை வலுப்படுத்தும் வழிகள் குறித்து விவாதிக்கப்படவுள்ளது.
இந்த மாநாட்டில், வேளாண் துறையைச் சேர்ந்த நிபுணர்களும், நாடு முழுவதிலுமிருந்து உழவர் உற்பத்தியாளர் நிறுவனங்களைச் சேர்ந்தவர்களும் பங்கேவுள்ளனர். மத்திய கூட்டுறவுத்துறை அமைச்சகத்துடன் இணைந்து தேசிய கூட்டுறவு மேம்பாட்டுக் கழகம் இந்த மாபெரும் மாநாட்டை ஏற்பாடு செய்துள்ளது. பிரதமர் திரு.நரேந்திர மோடியின் “கூட்டுறவின் மூலம் செழிப்பு” திட்டத்தை நனவாக்கும் வகையில், மத்திய உள்துறை அமைச்சரும், கூட்டுறவுத்துறை அமைச்சருமான திரு.அமித் ஷாவின் முயற்சியினால், கூட்டுறவுத் துறையில் 1,100 புதிய உழவர் உற்பத்தியாளர் நிறுவனங்களை உருவாக்க வேண்டுமென அண்மையில் முடிவெடுக்கப்பட்டது.
உழவர் உற்பத்தியாளர் நிறுவனங்கள் சிறு,குறு விவசாயிகள் தங்களது விளைபொருட்களுக்கு நல்ல விலையைப் பெறவும், போக்குவரத்துச் செலவைக் குறைக்கவும், உற்பத்தித் திறனை அதிகரிக்கவும் உதவுகின்றன. நாடு முழுவதும் 13 கோடி விவசாயிகள் தொடக்க வேளாண்மை கூட்டுறவு கடன் சங்கங்களில் உறுப்பினர்களாக உள்ள நிலையில், இந்த விவசாயிகள் உழவர் உற்பத்தியாளர் நிறுவனங்களை உருவாக்க மத்திய அரசு பல்வேறு நடவடிக்கைகளை எடுத்து வருகிறது.
ரசாயனம் மற்றும் உரங்கள் அமைச்சகம்
கோவிட் – 19 நோய்த் தொற்றால் மிக சவாலான காலகட்டத்தை எதிர்கொள்ளும் நேரத்திலும் தேசிய இரசாயன உரங்கள் நிறுவனம் விவசாயிகளுக்கு உரங்கள் கிடைப்பதை உறுதி செய்துள்ளது
இரசாயனங்கள் மற்றும் உரங்கள் அமைச்சகத்தின் கீழ் உள்ள மத்திய பொதுத்துறை நிறுவனங்களான தேசிய இரசாயன உரங்கள் நிறுவனம்  இந்திய விவசாயத் துறையின் நல்வாழ்வுக்கு உறுதியளித்துள்ளது. கோவிட்-19 நோய் தொற்றால் மிகவும் சவாலான காலத்தை எதிர்கொள்ளும் இந்த நேரத்திலும், RCF அதன் சிறந்த பிராண்ட் உரங்களான ‘உஜ்ஜ்வாலா’ யூரியா மற்றும் ‘சுபாலா’ போன்றவை குறுவை சாகுபடி விதைப்புப் பருவத்தில் விவசாய சமூகத்திற்குக் கிடைப்பதை உறுதி செய்துள்ளது.
RCF நிறுவனங்கள் தொடர்ந்து செயல்பட்டு வருவதுடன், அங்கு உரங்களும் போதுமான அளவு உற்பத்தி செய்யப்பட்டது. RCF நிறுவனத்தால் தயாரிக்கப்பட்ட உரங்களைத் தவிர, 2 லட்சத்துக்கும் மெட்ரிக் டன்களுக்கும் அதிகமான வர்த்தகம் செய்யப்பட்ட கலப்பு உரங்களான DAP, APS  & NPK . உரங்களையும் நாட்டில் தற்போதைய குறுவை விதைப்புப் பருவத்திற்காக விவசாயிகளுக்கு கிடைக்கச் செய்துள்ளது.
சமீபத்தில் வெளியிடப்பட்ட அறிக்கையின்படி, நல்வாய்ப்புள்ள இந்தியாவின் தலைசிறந்த 500 நிறுவனங்களில் RCF தனது தரவரிசையை மேம்படுத்தியுள்ளது, கடந்த 2018ஆம் ஆண்டில் 191வது இடத்தில் இருந்து 2019ஆம் ஆண்டில் 155வது இடத்திற்கு இது முன்னேறியுள்ளது என்பதும் குறிப்பிடத்தக்கது
(Visitor Counter : 165
ரசாயனம் மற்றும் உரங்கள் அமைச்சகம்
தொழிற்சாலை வளர்ச்சிக்கான முதலீடுகளைக் கவர்வதிலும் வேலைவாய்ப்பை அதிகரிப்பதிலும் இந்தியாவில் பிசிபிஐஆர்-கள் சிறந்த முன்னேற்றம்: அமைச்சர் மன்சுக் மண்டாவியா
பிரதமர் திரு நரேந்திர மோடியின் தொலைநோக்குப் பார்வையான இந்தியாவில் உற்பத்தி செய்வோம் திட்டத்தின்கீழ் தொழிற்சாலையை வளர்ச்சி மற்றும் வேலைவாய்ப்பை உருவாக்கும் வகையில், பெட்ரோலியம், ரசாயனம் மற்றும் பெட்ரோ ரசாயனம் முதலீட்டு மண்டலங்களில்  முதலீட்டை அதிகரித்ததன் மூலம், மத்திய ரசாயனம் மற்றும் உரங்கள் துறை நல்ல வளர்ச்சியை கண்டுள்ளது என்று மத்திய ரசாயனம் மற்றும் உரங்கள், சாலைப் போக்குவரத்து மற்றும் நெடுஞ்சாலை, கப்பல் துறை இணையமைச்சர் திரு மன்சுக் எல். மண்டாவியா தெரிவித்தார்.
கூட்டு வளர்ச்சி மாதிரியின் கீழ் ரசாயனம் மற்றும் உரங்கள் துறை பி.சி.பி.ஐ.ஆர்-ஐ அமைக்க தமிழ்நாடு, ஆந்திரப் பிரதேசம், குஜராத், ஒடிசா ஆகிய இடங்களைக் கண்டறிந்து, அதன் அமலாக்கம் நிறைவு நிலையில் உள்ளது. அமலாக்கத்தின் முடிவில் பி.சி.பி.ஐ.ஆர்-ன் முதலீடு ஏறத்தாழ ரூ.8 லட்சம் கோடியாக இருக்கும். இது சுமார் 40 லட்சம் மக்களுக்கு வேலைவாய்ப்பை உருவாக்கித் தரும் என்று எதிர்பார்க்கப்படுகிறது. இதுவரை பி.சி.பி.ஐ.ஆர்-ல் ரூ. 1,83,000 கோடி முதலீடு செய்யப்பட்டு 3 லட்சத்திற்கும் அதிகமானோருக்கு வேலைவாய்ப்பு வழங்கப்பட்டுள்ளது என்று அமைச்சர் தெரிவித்தார்.
இதுகுறித்த விவரங்களை https://youtu.be/YxM0K8PavDw என்ற முகவரியில் உள்ள யுடியூபில் காணலாம்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
ரெராவின் சிறப்பான அமல்படுத்துதல் விற்போர் மற்றும் வாங்குவோர் இடையே நம்பிக்கையை மீட்டெடுக்கும்: ஹர்தீப் எஸ் புரி.
விற்போர் மற்றும் வாங்குவோர் இடையே நம்பிக்கையை மீட்டெடுக்க உதவுவது ரியல் எஸ்டெட் ஒழுங்குமுறை சட்டத்தின்  முதன்மை நோக்கங்களில் ஒன்று என்றும், ரெராவின் உண்மையான மற்றும் சிறப்பான அமல்படுத்துதலின் மூலம் மட்டுமே அந்த நம்பிக்கையை மீட்டெடுக்க முடியும் என்றும் வீட்டு வசதி மற்றும் நகர்ப்புற விவகாரங்கள் அமைச்சர் திரு. ஹர்தீப் எஸ் புரி கூறினார். விற்காமல் இருக்கும் சொத்துக்களால் ஏற்படும் சுமையைக் குறைப்பதோடு மட்டுமில்லாமல், எஞ்சியிருக்கும் திட்டங்களை முடிக்கத் தேவைப்படும் நிதி வசதியையும் உருவாக்குபவர்களுக்கு இது அளிக்கும் என்று அவர் கூறினார். "ரெராவின் மூன்றாவது ஆண்டு விழாவை" முன்னிட்டு ரியல் எஸ்டேட் துறையின் பங்குதாரர்களோடு இணையக் கருத்தரங்கு ஒன்றில் இன்று பேசும் போது அவர் இவ்வாறு கூறினார்.
ரியல் எஸ்டேட் துறை இயங்கி வந்த பின்னணியைப் பற்றிக் குறிப்பிட்ட அமைச்சர், ரெராவுக்கு முந்தைய காலத்தில் இந்திய ரியல் எஸ்டேட் துறை 2016 வரை பெரிதும் ஒழுங்குப்படுத்தப்படாமல் இருந்தது என்றும், இது பல்வேறு நியாயமற்ற செயல்களிலும் முரண்பாடுகளிலும் முடிந்ததால் வீடு வாங்குபவர்களை மிகவும் பாதித்ததென்றும் கூறினார். இதனால், வெளிப்படைத்தன்மையையும் பொறுப்புக்கூறலையும் உறுதி செய்யும் வகையில் இந்தத் துறையை ஒழுங்குப்படுத்துவதற்கான தேவை நீண்ட காலமாக உணரப்பட்டது. "ரியல் எஸ்டேட்  சட்டம், 2016  இயற்றப்பட்டதன் மூலம், நாட்டுக்கு அதன் முதல் ரியல் எஸ்டேட் ஒழுங்குமுறை ஆணையம் கிடைத்தது. இந்திய ரியல் எஸ்டேட் துறையில் ஒரு புதிய சகாப்தத்தின் ஆரம்பத்தை எழுதிய ரெரா, இந்தத் துறையை சீர்திருத்துவதற்கும், அதிக வெளிப்படைத்தன்மை, மக்கள் சார்ந்த செயல்பாடுகள், பொறுப்புக்கூறல் மற்றும் நிதி ஒழுக்கம் ஆகியவற்றை ஊக்குவிப்பதற்கும் ஒரு படியாக அமைந்தது. ரியல் எஸ்டேட் துறையை திறமையான மற்றும் வெளிப்படையான முறையில் ஊக்குவிப்பதும், வீடு வாங்குவோரின் நலனைக் காப்பதும் தான் இந்த மாற்றியமைக்கும் சட்டத்தின் தலையாய நோக்கமாகும்," என்று அவர் கூறினார்.
ரெராவின் வெற்றிகரமான அமல்படுத்துதலைப் பற்றிய தகவல்களை அளித்த அமைச்சர், ரெராவின் கீழ் 31 மாநிலங்கள்/யூனியன் பிரதேசங்கள் விதிகளை அறிவித்துள்ளதாகக் கூறினார். 30 மாநிலங்கள்/யூனியன் பிரதேசங்கள் ரியல் எஸ்டேட் ஒழுங்குமுறை ஆணையத்தை அமைத்துள்ள நிலையில், 24 மாநிலங்கள்/யூனியன் பிரதேசங்கள் ரியல் எஸ்டேட் மேல்முறையீட்டுத் தீர்ப்பாயத்தை அமைத்துள்ளன. "நாடு முழுவதும் 52,000க்கும் அதிகமான ரியல் எஸ்டேட் திட்டங்கள் மற்றும் 40,517 ரியல் எஸ்டேட் முகவர்கள் ரெராவின் கீழ் தங்களைப் பதிவு செய்து கொண்டுள்ளனர். 46,000க்கும் அதிகமான புகார்கள் ரியல் எஸ்டேட் ஒழுங்குமுறை அதிகாரிகளால் நாடு முழுவதும் முடித்து வைக்கப்பட்டுள்ளன," என்று அவர் மேலும் கூறினார்.
தற்போதைய கொவிட்-19 பெருந்தொற்றால் ஏற்பட்டுள்ள சவால்களையும், ரியல் எஸ்டேட் துறையின் மீது அதன் பாதிப்பையும் பற்றி பேசிய அமைச்சர், கொவிட்-19 ரியல் எஸ்டேட் துறையைப் பலவீனப்படுத்தும் வகையில் பாதிப்பை ஏற்படுத்தியுள்ளதாகவும், இதன் காரணமாக திட்டங்கள் தாமதமடைந்துள்ளதாகவும் கூறினார்.
நிலக்கரி அமைச்சகம்
நிலக்கரி அமைச்சகம் மும்பையில் எரிசக்தி மாற்றம் குறித்த கலந்துரையாடல் கருத்தரங்குக்கு ஏற்பாடு
இந்தியாவின் ஜி20 தலைமைத்துவத்தின் கீழ், மத்திய நிலக்கரி அமைச்சகம் மும்பையில் நாளை கலந்துரையாடல் கருத்தரங்குக்கு ஏற்பாடு செய்துள்ளது. ஜியோ உலக கன்வென்சன் மையத்தில் ஏற்பாடு செய்யப்பட்டுள்ள இந்தக் கருத்தரங்கை, கோல் இந்தியா நிறுவனத்துடன் இணைந்து, மூன்றாவது எரிசக்தி மாற்ற பணிக்குழு கூட்டத்துக்கு இடையே நடைபெறுகிறது.
ஜி20-யின் எரிசக்தி மாற்ற பணிக்குழு கூட்டங்களின் விவாதங்களில் பங்கேற்கும் அமைச்சகங்களில் மத்திய நிலக்கரி அமைச்சகமும் ஒன்றாகும். இதன் முதல் கூட்டம் பிப்ரவரியில் பெங்களுருவிலும், இரண்டாவது கூட்டம் ஏப்ரலில் குஜராத்தின் காந்திநகரிலும் நடைபெற்றது. எரிசக்தி மாற்றம் தொடர்பான பிரச்சினைகள் பற்றிய விவாதங்கள் மும்பையில் மே 15 முதல் 17 வரை 3வது பணிக்குழு கூட்டத்தில் நடைபெறும்.
இந்தக் கருத்தரங்கு இரண்டு அமர்வுகளைக் கொண்டிருக்கும்; அதாவது, தொடக்க அமர்வு, அதைத் தொடர்ந்து குழு விவாத அமர்வு நடைபெறும். நிலக்கரி அமைச்சக செயலாளர் திரு அம்ரித் லால் மீனா குழு விவாதம் மற்றும் தொடக்க அமர்வுகளுக்குத் தலைமை தாங்குவார். உலக வங்கி மற்றும் மத்திய சுரங்க திட்டமிடல் மற்றும் வடிவமைப்பு நிறுவனம்  கருத்தரங்கின் போது விளக்கங்களை வழங்கும். கருத்தரங்கு முக்கிய பங்குதாரர்களிடையே உள்ளடங்கிய உரையாடலை எளிதாக்குவதை நோக்கமாகக் கொண்டுள்ளது. நிலைத்தன்மையை நோக்கிய சமநிலையான அணுகுமுறையின் அவசியத்தை உணர்ந்து, இந்த கருத்தரங்கு நடைபெறும். புதைபடிம எரிபொருட்களிலிருந்து, குறிப்பாக நிலக்கரி சார்ந்த பொருளாதாரங்களிலிருந்து, நாட்டின் எரிசக்தி பாதுகாப்பில் சமரசம் செய்யாமல் நிலையான எரிசக்தி ஆதாரங்களுக்கு சீரான மற்றும் சமமான மாற்றத்தை உறுதி செய்வதற்கான உத்திகள் மற்றும் முன்முயற்சிகளை கருத்தரங்கு ஆராயும்.
கருத்தரங்கின் போது, நிலக்கரித் துறையில் நிலையான மற்றும் சுற்றுச்சூழலுக்கு உகந்த முயற்சிகள் பற்றிய வீடியோ காட்சிப்படுத்தப்படும். கருத்தரங்கு இந்தியா மற்றும் வெளிநாடுகளைச் சேர்ந்த வல்லுநர்கள் தங்கள் நுண்ணறிவு, அனுபவங்கள் மற்றும் வெறும் மாற்றம் தொடர்பான சிறந்த நடைமுறைகளைப் பகிர்ந்து கொள்ள சரியான தளத்தை வழங்கும். பங்கேற்பாளர்களின் கலந்துரையாடல் அமர்வுகள் மற்றும் குழு விவாதமும் நடைபெறும்.
அறிவியல் மற்றும் தொழில்நுட்பத்துறை
காற்று மூலம் பரவும் நோய்த்தொற்றினைக் கட்டுப்படுத்த அதி நவீன, நுண்கிருமி எதிர்ப்பு, காற்று வடிகட்டும் தொழில்நுட்பம்
பொதுவாக அறியப்பட்ட பசுந்தேயிலைப் பொருளைப் பயன்படுத்தி நுண்கிருமிகளை செயலிழக்கச் செய்யும் புதிய காற்று வடிப்பான் உருவாக்கப்பட்டுள்ளது.
அசுத்தமான காற்று நமது வாழ்நாளைக் குறைக்கிறது. காற்றில் ஏற்படும் மாசு காரணமாக, இந்தியர்கள் தங்களின் வாழ்நாளில் 5 – 10 ஆண்டுகளை இழக்கிறார்கள். காற்றில் ஏற்படும் மாசு மூச்சுத்திணறல் நோய்க்கு வழிவகுக்கிறது. இது, உடல் நலத்தையும் மன நலத்தையும் பாதிப்பதாக சிக்காகோ பல்கலைக்கழக ஆய்வறிக்கை தெரிவிக்கிறது.
பொதுவாகப் பசுந்தேயிலையில் காணப்படும் பாலிபினால்ஸ், பாலிகேட்டியானிக், பாலிமெர்கள் போன்ற பொருட்களைப் பயன்படுத்தி நுண்கிருமிகளை செயலிழக்கச் செய்யும் புதிய காற்று வடிப்பானை பெங்களூருவில் உள்ள இந்திய அறிவியல் கல்வி நிறுவனத்தைச் சேர்ந்த பேராசிரியர் சூரியசாரதி போஸ், பேராசிரியர் கெளசிக் சட்டர்ஜி தலைமையிலான ஆய்வுக்குழு உருவாக்கியுள்ளது.
இந்தப் புதிய நுண்கிருமி எதிர்ப்பு காற்று வடிப்பான்கள் சோதனை மற்றும் அளவுத்திருத்த ஆய்வகங்களுக்கான தேசிய அங்கீகார வாரியத்தால் பரிசோதிக்கப்பட்டது. இது  உருமாறிய கொரோனா வைரஸ்களை 99.24% திறனுடன் செயலிழக்கச் செய்வது கண்டறியப்பட்டது. மேலும் வணிகப் பயன்பாட்டுக்காக இந்தத் தொழில்நுட்பம் ஏஐஆர்டிஎச் என்ற புத்தொழில் நிறுவனத்திற்கு மாற்றப்பட்டுள்ளது.
இதற்கான காப்புரிமை 2022ல் வழங்கப்பட்டுள்ளது. காற்று மாசிற்கு எதிரான போராட்டத்திலும் கொரோனாவைரஸ் போன்ற காற்றுவழி பரவும் நுண்கிருமிகளைக் கட்டுப்படுத்துவதிலும் இந்தக் காற்று வடிப்பான்கள் முக்கியப் பங்கு வகிக்கும்.
மத்திய அமைச்சரவை
வங்கதேசத்தில் வளர்ச்சித் திட்டங்களை அமல்படுத்துவதற்கு மூன்றாவதாக 4.5 பில்லியன் அமெரிக்க டாலர்கள் கடன் அளிக்கும் புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
வங்கதேசத்தில் வளர்ச்சித் திட்டங்களை அமல்படுத்துவதற்கு மூன்றாவதாக 4.5 பில்லியன் அமெரிக்க டாலர்கள் கடன் அளிக்கும் புரிந்துணர்வு ஒப்பந்தத்திற்கு  பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டது. செயல்பாட்டுக்குப் பிந்தைய ஒப்புதலாக இது அளிக்கப்பட்டது.
வங்கதேச பிரதமர் ஏப்ரல் 2017ல் இந்தியாவுக்கு வருகை தந்தபோது இந்த புரிந்துணர்வு ஒப்பந்தம் கையெழுத்திடப்பட்டது.
வங்கதேசத்தில் முக்கியத்துவமான பங்கேற்பு, கட்டமைப்பு மேம்பாடு, இந்தியா மற்றும் வங்கதேசம் இடையே தொடர்பை மேம்படுத்துவதை தீவிரப்படுத்த இந்த புரிந்துணர்வு ஒப்பந்தம் வகை செய்கிறது. அதன் மூலம் நமது வடக்கு பிராந்தியத்துக்கான தொடர்பை மேம்படுத்துவதுடன், வங்கதேசத்தில் இந்திய நிறுவனங்களுக்கு வணிகத்துக்கான புதிய வாய்ப்புகளையும் உருவாக்கும்.
வங்கதேசத்துக்கான சலுகையுடன் கூடிய நிதியளிப்பு, இரு தரப்பு உறவுகளை வலுப்படுத்தி, இந்தியா மற்றும் வங்கதேசம் இடையே வளர்ச்சியில் ஒத்துழைப்பையும் வலுப்படுத்தும்.
வங்கதேசத்துக்கான சலுகையுடன் கூடிய நிதியளிப்பு மூலமாக எடுத்துக் கொள்ளப்படக் கூடிய திட்டங்களின் பட்டியலை MoU விவரிக்கிறது. இந்த கடன் ஒப்புதலின் மூலமாக, இந்தியாவின் நலன் சார்ந்த திட்டங்கள் எடுத்துக் கொள்ளப்படுவதை உறுதி செய்ய இது வாய்ப்பளிக்கிறது.
பிரதானப் பகுதிக்கும் இந்தியாவின் வடகிழக்குப் பிராந்தியத்துக்கும் இடையிலும், வெளியுலகப் பகுதிக்கும் நல்ல மற்றும் வேகமான தொடர்பு வசதியை அளிப்பதாக சில திட்டங்கள் உள்ளன. இந்தியாவின் பாதுகாப்பை உறுதி செய்வதாகவும் அவை இருக்கும். இந்திய நிறுவனங்களுக்கு வணிக வாய்ப்புகளுக்கான கதவைத் திறப்பதாகவும் அவை இருக்கும்.
சுகாதாரம் மற்றும் குடும்ப நலத்துறை அமைச்சகம்
ஆஷா சமூக சுகாதார ஆர்வலர்களுக்கு வழங்கப்படும் மேற்பார்வை வருகைக் கட்டண உயர்வுக்கு மத்திய அமைச்சரவை ஒப்புதல்
பிரதமர் திரு.நரேந்திரமோடி தலைமையில் புதுதில்லியில் பொருளாதார விவகாரங்களுக்கான மத்திய அமைச்சரவைக் குழு கூட்டத்தில் ஆஷா சமூக சுகாதார மேற்பார்வையாளர்களுக்கு வழங்கப்படும் வருகைக் கட்டண உயர்வுக்கு ஒப்புதல் வழங்கப்பட்டது.
2018-2019 முதல் 2019-2020 வரை இம்மாதம்  முதல் மேற்பார்வை வருகைக் கட்டணம்  ரூ 250-லிருந்து ரூ.300-ஆக உயர்த்தப்பட்டுள்ளது. ஆஷா சுகாதார மேற்பார்வையாளர் மாதந்தோறும் 20 வருகைகளை மேற்கொள்கின்றனர்.
இந்த வருகைக் கட்டண உயர்வு மூலம் ஆஷா சுகாதார ஆர்வலர்கள் மாதந்தோறும் இதற்கு முன்பு பெற்ற ரூ.5,000-லிருந்து இனி ரூ.6,000 ஆக உயர்த்தி வழங்கப்படும். அதாவது மாதந்தோறும் இனி ரூ.1,000 கூடுதலாகக் கிடைக்கும்.
நிதி அமைச்சகம்
வாரணாசியில் 4 வது ஜி 20 நிலையான நிதி பணிக்குழு கூட்டம் நிறைவடைந்தது
இந்தியாவின் ஜி 20 தலைமையின் கீழ் நடைபெற்ற ஜி 20 நிலையான நிதி பணிக்குழுவின்  4வது மற்றும் கடைசிக் கூட்டம் இன்று வாரணாசியில் வெற்றிகரமாக நிறைவடைந்தது. இரண்டு நாட்கள் நடந்த இந்தக் கூட்டத்தில், ஜி 20 உறுப்பு நாடுகள், அழைப்பு நாடுகள் மற்றும் உலக வங்கி, புதிய வளர்ச்சி வங்கி உள்ளிட்ட சர்வதேச அமைப்புகளைச் சேர்ந்த 80-க்கும் மேற்பட்ட பிரதிநிதிகள் பங்கேற்றனர். இந்தக் கூட்டத்தில் மேலும் பல அமைப்புகளும் கலந்து கொண்டன.
உலகளாவிய வளர்ச்சி மற்றும் நிலைத்தன்மையை உறுதி செய்வதற்கும், பசுமையான, மிகவும் நெகிழ்வான மற்றும் உள்ளடக்கிய சமூகங்கள் மற்றும் பொருளாதாரங்களை நோக்கிய மாற்றத்தை ஊக்குவிப்பதற்கும் நிலையான நிதியை அணி திரட்டுவதை ஜி 20 நிலையான நிதி பணிக்குழு  நோக்கமாகக் கொண்டுள்ளது. இக்குழுவின் முக்கிய நோக்கம் தனியார் மற்றும் பொதுத்துறையின் நிலையான நிதியை அளவிட உதவும் சர்வதேச பணிகளை முன்னெடுப்பதும், அவ்வாறு செய்வதன் மூலம், பாரிஸ் ஒப்பந்தம் மற்றும் நிலையான வளர்ச்சிக்கான 2030 நிகழ்ச்சி நிரலை செயல்படுத்துவதை விரைவுபடுத்துவதும் ஆகும். 2021 ஆம் ஆண்டில் இறுதி செய்யப்பட்ட ஜி 20 நிலையான நிதி வரைபடம், எஸ்.எஃப்.டபிள்யூ.ஜி செயல்படுவதற்கும் எதிர்கால பணிகளை மேற்கொள்வதற்கும் மையமாகும்.
இந்த இலக்கை நோக்கி, 2023 ஆம் ஆண்டில், நிலையான வளர்ச்சி இலக்குகளுக்கு நிதியளிப்பதற்கான பணிகளையும், காலநிலை நிதிக்கான சரியான நேரத்தில் மற்றும் போதுமான வளங்களை நிகழ்ச்சி நிரல் முன்னுரிமைகளாக திரட்டுவதற்கான பணிகளையும் எஸ்.எஃப்.டபிள்யூ.ஜி மேற்கொண்டது.
சமீபத்தில் நடைபெற்ற தலைவர்கள் உச்சிமாநாட்டில் ஏற்றுக்கொள்ளப்பட்ட ஜி 20 புதுதில்லி பிரகடனம் 2023, இந்தியாவின் ஜி 20 தலைமையின் கீழ் எஸ்.எஃப்.டபிள்யூ.ஜி மேற்கொண்ட பணிகளை வரவேற்றுள்ளது. குவஹாத்தி, உதய்ப்பூர், மகாபலிபுரம் மற்றும் வாரணாசி ஆகிய இடங்களில் நான்கு நிலையான நிதி பணிக்குழு  கூட்டங்கள் நடைபெற்றன. வாரணாசியில் நடைபெற்ற இரண்டு நாள் கூட்டம், அடையாளம் காணப்பட்ட முன்னுரிமை பகுதிகளுக்கான பரிந்துரைகளின் வடிவத்தில் எஸ்.எஃப்.டபிள்யூ.ஜியால் மேற்கொள்ளப்பட்ட பணிகளை ஒருங்கிணைக்கும் இறுதி ஜி 20 நிலையான நிதி அறிக்கை 2023 மீது கூட்டாக ஒப்புக்கொள்வதை நோக்கமாகக் கொண்டது. ஜி 20 நிலையான நிதி செயல்திட்டத்தில் ஜி 20 உறுப்பு நாடுகள் மற்றும் சர்வதேச அமைப்புகள்  அடைந்த முன்னேற்றம் குறித்தும் 4வதுகூட்டத்தில் விவாதிக்கப்பட்டது.
நிலையான வளர்ச்சியை அடைவதற்கு அனைத்து உறுப்பு நாடுகளின் கூட்டு முயற்சிகள் தேவை. SFWG கூட்டங்கள் முழுவதிலும், இணைத் தலைவர்கள், அமெரிக்கா மற்றும் சீனா, உறுப்பினர்கள் மற்றும் அழைப்பாளர் நாடுகள், அத்துடன் சர்வதேச அமைப்புகள் இந்த ஆண்டு SFWG இன் கீழ் முக்கிய விளைவுகளாக டெலிவரிகளை இறுதி செய்வதில் தீவிரமாக பங்கேற்று பங்களித்தன.
பாதுகாப்பு அமைச்சகம்
சர்வதேச யோகா தினத்தையொட்டி இந்திய கப்பற்படை,பெருங்கடல் வளையம் நிகழ்ச்சியை நடத்துகிறது
சர்வதேச யோகா தினத்தையொட்டி பாதுகாப்பு அமைச்சகத்துடன் ஒருங்கிணைந்து  ‘யோகாவின் பெருங்கடல் வளையம்’ நிகழ்ச்சிக்கு மத்திய ஆயுஷ் அமைச்சகம் திட்டமிட்டுள்ளது. இதையொட்டி இந்தியப் பெருங்கடல் பகுதியில் பணியமர்த்தப்பட்டுள்ள இந்திய கப்பற்படையின் கப்பல்கள் நட்பு நாடுகளின் பல்வேறு துறைமுகங்களுக்குப் பயணம் செய்து சர்வதேச யோகா தினத்தின் மையப்பொருளான ‘வசுதைவ குடும்பகம்’ என்ற செய்தியைப் பரவலாக்கும்.
பங்களாதேஷின் சட்டோகிராம், எகிப்தின் சஃபாகா, இந்தோனேஷியாவின் ஜகார்த்தா, கென்யாவின் மும்பாசா, மடகாஸ்கரின் டோமாசினா, ஓமனின் மஸ்கட், இலங்கையின் கொழும்பு, தாய்லாந்தின் புக்கெட் உள்ளிட்ட துறைமுகங்களுக்கு இந்திய கப்பற்படை கப்பல்களான ஐஎன்எஸ் கில்டான், சென்னை, ஷிவாலிக், சுனைனா, திரிசூல், தற்காஷ், வாகிர், சுமித்ரா, பிரம்மபுத்ரா ஆகியவை பயணம் செய்து யோகா தினத்தின் முக்கியத்துவத்தை உணர்த்தும்.
யோகாவின் பெருங்கடல் வளையத்தில் 19 இந்திய கப்பற்படை கப்பல்களில் பயணம் செய்யும் சுமார் 3,500 கப்பற்படை வீரர்கள் பங்கேற்பதோடு யோகாவில் தூதர்களாக தேசிய மற்றும் சர்வதேச கடல்பகுதியில் கப்பற்படை கப்பல்கள் 35,000 கிலோ மீட்டர் பயணம் மேற்கொள்ளும். இந்த நிகழ்வில் வெளிநாடுகளைச் சேர்ந்த கப்பற்படை வீரர்கள் சுமார் 1,200 பேர் பங்கேற்பார்கள்.
வணிகம் மற்றும் தொழில்துறை அமைச்சகம்
தொழில்துறை அனுமதிக்கான ஒற்றைச் சாளர முறை: மத்திய அமைச்சர் திரு பியூஷ் கோயல் ஆய்வு
தொழில்துறை அனுமதிக்கான ஒற்றைச் சாளர முறையை மத்திய வர்த்தக மற்றும் தொழில்துறை அமைச்சர் திரு பியூஷ் கோயல் ஆய்வு செய்தார். இந்த கூட்டத்தில் வர்த்தக மற்றும் தொழில்துறை இணையமைச்சர் திரு சோம் பிரகாஷ் கலந்து கொண்டார்.
இந்த கூட்டத்துக்குப்பின் திரு பியூஷ் கோயல் கூறியதாவது:
தேசிய ஒற்றைச் சாளர முறையின் முதல் கட்டம் விரைவில் தொடங்கப்படும். இந்த டிஜிட்டல் தளம் முதலீட்டாளர்கள், தொழில் தொடங்குவதற்கு தேவையான பல வகையான முன் அனுமதிகளை பெற அனுமதிக்கும். முதல் கட்டமாக, 17 அமைச்சகங்கள் / துறைகள் மற்றும் 14 மாநிலங்கள் இடம் பெறும் டிஜிட்டல் தளம் விரைவில் தொடங்கப்படவுள்ளது.
தொழில் தொடங்க நிலம் வாங்குவது முதல் அனைத்து தகவல்களும் இந்த டிஜிட்டல் தளத்தில் இருக்கும். இந்த ஒற்றை சாளர முறை, உண்மையானதாகவும், அனைத்து பிரச்னைகளுக்கும் ஒரே இடத்தில் தீர்வு காணக்கூடியதாகவும் இருக்கும். முதலீட்டுக்கு முந்தைய ஆலோசனை, நிலம் உள்ள இடங்கள், மத்திய மற்றும் மாநில அளவிலான அனுமதி ஆகியவை இதில் கிடைக்கும். ஒரு குறிப்பிட்ட தொழில் தொடங்குவதற்கு தேவையான அனுமதிகளை முதலீட்டாளர்கள் அறிந்து கொள்ளவும், அதற்கு விண்ணப்பிக்கவும், அதன் நிலவரத்தை அறிந்து கொள்ளவும், தேவையான விளக்கங்களை பெறவும் இந்த டிஜிட்டல் தளம் உதவும்.
இவ்வாறு திரு.பியூஷ் கோயல் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729456
பிரதமர் அலுவலகம்
கர்நாடக முதலமைச்சராக பதவி ஏற்றுக் கொண்ட திரு பி எஸ் பொம்மைக்கு பிரதமர் வாழ்த்து
கர்நாடக மாநிலத்தின் முதலமைச்சராகப் பதவியேற்றுக் கொண்ட திரு பி எஸ் பொம்மை அவர்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் வெளியிட்டுள்ள சுட்டுரைச் செய்தியில், “கர்நாடகாவின் முதலமைச்சராகப் பதவியேற்றுக்கொண்ட திரு பி எஸ் பொம்மை அவர்களுக்கு வாழ்த்துகள். நீண்டகால சட்டமன்ற, நிர்வாக அனுபவத்தை அவர் பெற்றுள்ளார். நமது அரசால் மாநிலத்தில் மேற்கொள்ளப்படும் அற்புதமான பணிகளை அவர் தொடர்வார் என்று நான் நம்புகிறேன். செயல்திறன்மிக்க பதவிக் காலத்திற்கு நல்வாழ்த்துகள்”, என்று கூறியுள்ளார்.
சுகாதாரம் மற்றும் குடும்ப நலத்துறை அமைச்சகம்
வீடு வீடாக சென்று தடுப்பூசி செலுத்துவதை வலுப்படுத்தும் பிரச்சாரம்: மாநில சுகாதார அமைச்சர்களுடன் மத்திய அமைச்சர திரு மன்சுக் மாண்டவியா ஆலோசனை
வீடு வீடாக சென்று தடுப்பூசி செலுத்தும் பிரச்சாரத்தை வலுப்படுத்துவது குறித்து மாநில / யூனியன் பிரதேச சுகாதார அமைச்சர்களுடன் மத்திய அமைச்சர் திரு மன்சுக் மாண்டவியா இன்று ஆலோசனை நடத்தினார். இதில் மத்திய சுகாதாரத்துறை இணையமைச்சர் டாக்டர் பாரதி பிரவீன் பவார் கலந்து கொண்டார். இந்த கூட்டத்தில் கொவிட் மேலாண்மை மற்றும் கட்டுப்பாட்டு நடவடிக்கைகள் குறித்து ஆலோசிக்கப்பட்டது.
அப்போது அவர் கூறியதாவது:
நாட்டில் உள்ள தகுதியான குடிமக்கள் யாரும் பாதுகாப்பு கவசமான கொவிட்-19 தடுப்பூசி செலுத்திக் கொள்வதில் இருந்து விடுபடக்கூடாது என்பதை நாம் அனைவரும் கூட்டாக இணைந்து உறுதி செய்ய வேண்டும். நாடு முழுவதும் வீடு வீடாக சென்று, மக்கள் இரண்டு தவணை தடுப்பூசி செலுத்திக் கொள்ள நாம் ஊக்குவிக்க வேண்டும்.
தற்போது நாட்டில் உள்ள வயது வந்தோரில் 79 சதவீதம் பேர் முதல் தவணை கொவிட்-19 தடுப்பூசி செலுத்திக் கொண்டுள்ளனர். 38 சதவீதம் பேர் 2வது தவணை தடுப்பூசி செலுத்திக் கொண்டுள்ளனர். 12 கோடிக்கும் மேற்பட்ட பயனாளிகள், இன்னும் 2வது தவணை தடுப்பூசியை செலுத்திக்கொள்ள வேண்டியுள்ளது. வீடு வீடாக சென்றும் தடுப்பூசி செலுத்தும் பிரசாரத்தில் தகுதியான மக்கள் முதல் தவணை தடுப்பூசி போட்டுக் கொள்வதையும், முதல் தவணை தடுப்பூசி செலுத்திக் கொண்டவர்கள், 2வது தவணை செலுத்திக் கொள்வதையும் ஊக்குவிக்க வேண்டும்.
பெரு நகரங்களில் பேருந்து, ரயில் நிலையங்கள், கொவிட் தடுப்பூசி மையங்களை அமைக்க வேண்டும். இங்கு மக்கள் அதிகளவில் வருவர். கொவிட் பெருந்தொற்று முடிந்துவிட்டதாக நாம் நினைக்க கூடாது. உலகம் முழுவதும் கொவிட் பாதிப்பு அதிகரித்து வருகிறது. சிங்கப்பூர், இங்கிலாந்து, ரஷ்யா மற்றும் சீனாவில் 80 சதவீதத்துக்கு அதிகமான தடுப்பூசிகள் செலுத்தியும், கொவிட் பாதிப்புகள் மீண்டும் அதிகரிக்கின்றன. கொவிட் தடுப்பூசி மற்றும் கொவிட் தடுப்பு நடவடிக்கைகளை இணைந்து மேற்கொள்ள வேண்டும்.
மாநிலங்களுக்கு தேவையான தடுப்பூசிகள் வழங்கப்படும். நாட்டில் கொவிட் தடுப்பூசிகளுக்கு பற்றாக்குறை இல்லை. கொவிட்-19 தடுப்பூசி என்ற பாதுகாப்பு கவசத்துடன், கொவிட் தடுப்பு நடவடிக்கைகளையும் நாம் பின்பற்ற வேண்டும்.
இவ்வாறு திரு. மன்சுக் மாண்டவியா பேசினார்.
கொவிட் மேலாண்மைக்கு தடுப்பூசிகள், மருந்துகள், நிதி மற்றும் தொழில்நுட்ப உதவிகள் வழங்குவதற்காக மத்திய சுகாதாரத்துறை அமைச்சருக்கு மாநில சுகாதாரத்துறை அமைச்சர்கள் நன்றி தெரிவித்தனர்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1770919
புவி அறிவியல் அமைச்சகம்
வடமேற்கு வங்காள விரிகுடாவின் எஞ்சியப் பகுதிகள், ஒடிசா, ஜார்கண்ட் மற்றும் பிகாரின் சில பகுதிகள் மற்றும் மேற்கு வங்கத்தின் பெரும்பாலான பகுதிகளுக்கு தென்மேற்கு பருவமழை மேலும் முன்னேற்றம் அடைந்துள்ளது
இந்திய வானிலை துறையின் தேசிய வானிலை முன்னறிவிப்பு மையத்தின் படி:வடமேற்கு வங்காள விரிகுடாவின் எஞ்சியப் பகுதிகள், ஒடிசா, ஜார்கண்ட் மற்றும் பிகாரின் சில பகுதிகள் மற்றும் மேற்கு வங்கத்தின் பெரும்பாலான பகுதிகளுக்கு தென்மேற்கு பருவமழை மேலும் முன்னேற்றம் அடைந்துள்ளது.
சத்தீஸ்கர், ஒடிசா, மேற்கு வங்கம், ஜார்கண்ட், பிகார் மற்றும் கிழக்கு உத்தரப் பிரதேசத்தின் சில பகுதிகளுக்கு அடுத்த 24 மணி நேரத்தில் மேலும் முன்னேற்றம் அடையும்.வடமேற்கு வங்காள விரிகுடா மற்றும் அதை சுற்றியுள்ள பகுதிகள் மற்றும் அருகிலுள்ள மேற்கு வங்கம் மற்றும் வடக்கு ஒடிசாவின் கடற்கரையோர பகுதிகளில் குறைந்த காற்றழுத்த தாழ்வு நிலை தற்போது நிலை கொண்டுள்ளது. அது இன்னும் தீவிரமடைந்து அடுத்த 2-3 தினங்களில் மேற்கு-வடமேற்கு திசையில் ஒடிசா, ஜார்கண்ட் மற்றும் வடக்கு சத்தீஸ்கரை நோக்கி நகரக்கூடும்.
கொன்கன் மற்றும் கோவாவின் ஒரு சில பகுதிகளில் ஜூன் 12 முதல் 15 வரையிலும், மத்திய மகாராஷ்டிராவில் ஜூன் 14 மற்றும் 15 ஆகிய தேதிகளிலும் மிக கன மழை பெய்யக்கூடும். ஜூன் 12 முதல் 15 வரை கேரளாவில் உள்ள சில பகுதிகளில் கன மழை பெய்யக்கூடும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1726530
----
(Visitor Counter : 104
பிரதமர் அலுவலகம்
சுதந்திர தினத்தை முன்னிட்டு நாட்டு மக்களுக்கு பிரதமர் வாழ்த்து
சுதந்திர தினத்தை முன்னிட்டு நாட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார். அமிர்த காலத்தின் போது இந்தியாவை வளர்ந்த நாடாக மாற்றுவதற்கான தீர்மானத்தை வலுப்படுத்துமாறு அவர் அழைப்புவிடுத்துள்ளார்.
ட்விட்டர் பதிவில் அவர் கூறியிருப்பதாவது:
“சுதந்திர தின நல்வாழ்த்துகள். நமது மகத்தான சுதந்திரப் போராட்ட வீரர்களுக்கு மரியாதை செலுத்துவதுடன், அவர்களின் கனவை நிறைவேற்றுவதற்கான நம் உறுதிப்பாட்டை மீண்டும் உறுதிப்படுத்துகிறோம். ஜெய்ஹிந்த்!”
---
ANU/AD/BR/DL
(
மனித வள மேம்பாட்டு அமைச்சகம்
பஞ்சாபின் ரோபார் இந்திய தொழில்நுட்பக் கழகத்தின் நிரந்தர வளாகத்தை நாட்டுக்கு அர்ப்பணித்து, நாட்டின் வளர்ச்சியில் மாணவர்கள் பங்கு பெற வேண்டும் என்று மத்திய கல்வி அமைச்சர் வேண்டுகோள்
நாட்டின் வளர்ச்சியில் தேசத்தின் போராளிகளான மாணவர்கள் தங்கள் பங்களிப்பை வழங்க வேண்டும் என்று மத்திய கல்வி அமைச்சர் டாக்டர் ரமேஷ் பொக்ரியால் 'நிஷாங்க்' கேட்டுக்கொண்டுள்ளார்.
பஞ்சாப் மாநிலத்தின் ரோபாரில் உள்ள இந்திய தொழில்நுட்பக் கழகத்தின் நிரந்தர வளாகத்தை இன்று திறந்து வைத்து, நாட்டுக்கு அர்ப்பணித்த பின் நிகழ்ச்சியில் பேசுகையில், அமைச்சர் இதனைத் தெரிவித்தார்.
ரோபார் இந்திய தொழில்நுட்பக் கழகம், இந்தியா மற்றும் உலக அளவில் உள்ள கல்வி நிறுவனங்களின் பல்வேறு துறைகளில் முதன்மையாக விளங்குவதாக அமைச்சர் குறிப்பிட்டார்.
தேசிய கல்வி கொள்கை 2020 குறித்து பேசிய அவர், இந்தியா, தன்னிலை அடைவதை இந்த தேசிய கல்வி கொள்கை நிரூபிக்கும் என்றும் தற்சார்பு இந்தியா திட்டத்தின் இலக்கை அடையவும் இது ஏதுவாக இருக்கும் என்றும் கூறினார்.
தேசிய கல்வி கொள்கை 2020ன் உதவியோடு இந்தியாவை தலைசிறந்த கல்வி மையமாக உருவாக்கும் முயற்சியில் உலகெங்கும் உள்ள மாணவர்களை இந்தியாவின் பக்கம் ஈர்க்கும் வகையில் நம் நாட்டின் பாரம்பரியத்தை உலகறியச் செய்யும் முயற்சியில் தமது அமைச்சகம் ஈடுபட்டு வருவதாக அமைச்சர் டாக்டர் ரமேஷ் பொக்ரியால் 'நிஷாங்க்' மேலும் தெரிவித்தார்.
கொவிட்-19 பரவல் காலகட்டத்தில், மேக் இன் இந்தியா திட்டத்தை நோக்கி, பல்வேறு தொழில்நுட்பங்களை வடிவமைத்துள்ள இந்திய தொழில்நுட்பக் கழகத்திற்கு அமைச்சர் தமது பாராட்டுகளை தெரிவித்துக் கொண்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1666810
----
(Visitor Counter : 90